1976 és 1986 között 76 alkalommal szerepelt a francia válogatottban és egy gólt szerzett. Először 1978-ban Argentínában szerepelt világbajnokságon. Négy évvel később a spanyolországi világbajnokságon a negyedik helyezett csapat tagja volt. 1984-ben a hazai rendezésű Európa-bajnokságon aranyérmes lett a válogatottal. Utolsó világbajnoki szereplése 1986-ban Mexikóban volt, ahol bronzérmet szerzett az együttessel.